འགྲོ་མགོན་ཆོས་རྒྱལ་འཕགས་པ།ས་སྐྱ་གོང་མ་ལྔའི་ནང་གི་ལྔ་པ་ཡིན།ས་སྐྱར་འཁྲུངས།དགུང་ལོ་གསུམ་གྱི་སྐབས་ཡི་གེ་འབྲི་ཀློག་དག་ལ་ལེགས་པར་སྦྱངས།དགུང་ལོ་བརྒྱད་ཀྱི་སྐབས་སྐྱེས་རབས་སོགས་བློར་ཟིན།དགུང་ལོ་དགུ་པར་འཕགས་པ་ཞེས་པའི་མཚན་གསོལ།དགུང་ལོ་བཅུ་པར་ཁུ་བོ་ས་སྐྱ་པཎ་ཆེན།སོག་རྒྱལ་གྱིས་གདན་དྲངས་པའི་ཕྱག་ཕྱིར་ནུ་བོ་ཕྱག་ན་རྡོ་རྗེ་དང་མཉམ་དུ་བྱོན།ཁུ་བོ་སོགས་ལས་མདོ་སྔགས་རིག་གནས་ཀྱི་གཞུང་ལུགས་མང་དུ་གསན།ཧོར་ཡིག་གསར་གཏོད་གནང་།དགུང་ལོ་ཞེ་གཅིག་གི་སྐབས་གཙང་ཆུ་མིག་རིང་མོར་དགེ་འདུན་ཁྲི་བདུན་ལྷག་ལ་ཆོས་འཁོར་བསྐོར་པར་ཆུ་མིག་ཆོས་འཁོར་དུ་གྲགས།ས་སྐྱའི་གདན་ས་ལོ་ལྔ་ཙམ་བསྐྱངས།༡༢༨༠ལོར་ལྷ་ཁང་བླ་བྲང་དུ་སྐུ་གཤེགས།གསུང་རྩོམ་པོ་ཏི་གསུམ་བཞུགས།